累字戲作解愁吟簡舊同寮
作者：宋伯仁
朝代：宋

paragraphs: 愁。
知不。
空白頭。
心事驚秋。
歸興滿滄洲。
貂蟬雖出兜鍪。
功名有愧黑貂裘。
夷齊與盜跖總荒丘。
無非蘧蘧栩栩夢莊周。
空教笑倒江上煙雨汀鷗。
一琴一劍一童一鶴一茶甌。
自不須苦苦高卧元龍百尺樓。
著眼看翻雲覆雨處豪傑總成羞。
牙旗金甲蹇馿破帽窮通一任前脩。
五湖千萬頃明月則儘可棹歌橫釣舟。